ཁྲོ་རྒྱལ་ཁྲག་འཐུང་པདྨ་ཧེ་རུ་ཀའི་བསྟོད་བསྐུལ་བཞུགས་སོ། །
ཧྲི་དམར་ནག་གྲུ་གསུམ་དབང་གི་དཀྱིལ་འཁོར་ན། །ཡབ་ཅིག་བཅོམ་ལྡན་པདྨ་ཧེ་རུ་
ཀ །སྐུ་མདོག་དམར་ནག་གཟི་བརྗིད་འབར་བ་ནི། །ཐུགས་རྗེ་ཆེན་པོས་འགྲོ་ལ་ཆགས་པའི་
རྟགས། ཁྲོ་མོ་དབང་ཕྱུག་སྐུ་ལ་འཁྲིལ་བ་ནི། །གཉིས་མེད་བདེ་ཆེན་ཕ་རོལ་ཕྱིན་པའི་
རྟགས། །དབུ་གསུམ་གཡས་དཀར་གཡོན་ལྗང་དབུས་དམར་ནི། །རྣམ་ཐར་སྒོ་གསུམ་
ཡོངས་སུ་རྫོགས་པའི་རྟགས། །ཞལ་བསྒྲད་ཚེམས་དཀར་མཆེ་བ་གཙིགས་པ་ནི། །ཞིང་
བཅུ་མ་ལུས་ཤ་ལ་རོལ་བའི་རྟགས། །སྤྱན་གསུམ་དམར་ཟླུམ་ཕྱོགས་བཅུར་གཟིགས་པ་
ནི། །སྡུག་བསྔལ་གདུང་བའི་འགྲོ་ལ་གཟིགས་པའི་རྟགས། །དབུ་སྐྲ་ཁམ་ནག་གྱེན་དུ་
འཁྱིལ་བ་ནི། །འགྲོ་བ་འཁོར་བའི་གནས་ནས་བསྒྲོལ་པའི་རྟགས། །དབང་ཆེན་བདུག་
པའི་སྤྱན་ཙ་ཟློག་པ་ནི། །དྲེགས་ཆེན་བདེ་བརྒྱད་ཟིལ་གྱི་ནོན་པའི་རྟགས། །རྟ་མགོ་ལྗང་
གུ་རྟ་སྐད་འཚེར་བ་ནི། །ཟབ་དང་རྒྱ་ཆེའི་ཆོས་སྒྲ་སྒྲོག་པའི་རྟགས། །རྔོག་མ་དམར་པོ་
སྤྲིན་ལྟར་འཐིབས་པ་ནི། །སྲིད་གསུམ་མ་ལུས་དབང་དུ་བདུད་པའི་རྟགས། །ཞུར་པོ་དཀར་
པོ་འོད་ཟེར་འབར་བ་ནི། །སྐྱེ་དགུའི་མ་རིག་མུན་པ་གསལ་བའི་རྟགས། །དགོས་པའི་འགྱིང་
གར་ཐབས་ཚུལ་སྟོན་པ་ནི། །རྟག་ཏུ་འགྲོ་དོན་སྣ་ཚོགས་མཛད་པའི་རྟགས། །ཐོད་རྐམ་
ལྔ་ཡིས་དབུ་ལ་བརྒྱན་པ་ནི། ཁྲག་མཐུང་རྒྱལ་བའི་བརྒྱན་གྱིས་མཛེས་པའི་རྟགས། །
ཤངས་ནས་རླུང་ནག་སྐལ་པའི་འཚུབ་མ་ནི། །དྲེགས་པའི་མཐུ་ཆེན་དྲེགས་རྩལ་འདུལ་
བའི་རྟགས། །རྔམ་པའི་ང་རོ་འབྲུག་སྟོང་སྒྲོག་པ་ནི། ཁམས་གསུམ་བདུད་དཔུང་སྐྲགས་
པར་བྱེད་པའི་རྟགས། །དང་པོ་པདྨ་བྷན་དྷ་བསྣམས་པ་ནི། །སྣང་སྲིད་ཆེ་བཙན་དབང་དུ་
~696-

ཁྲོ་རྒྱལ་ཁྲག་འཐུང་པདྨ་ཧེ་རུ་ཀའི་བསྟོད་བསྐུལ།
བསྡུ་བའི་རྟགས། །བར་པ་ལྕགས་ཀྱུ་ཞགས་པ་བསྣམས་པ་ནི། །སྒྲུབ་པ་པོ་ཡི་དམིགས་
པ་འགུགས་པའི་རྟགས། །ཐ་མ་བེ་ཅོན་རལ་གྲི་བསྣམས་པ་ནི། །དགྲ་བགེགས་མ་ལུས་
སྒྲལ་བར་བྱེད་པའི་རྟགས། །སྒྲད་པའི་ཞབས་བཞིས་རུ་ཏྲ་མནན་པ་ནི། །མ་ལུས་བདུད་
དཔུང་བརླག་པར་བྱེད་པའི་རྟགས། །ཐོད་རློན་ཚར་གསུམ་ཕྲེང་བས་བརྒྱན་པ་ནི། །ཆོས་
རྣམས་རྟེན་འབྲེལ་རང་བཞིན་སྟོན་པའི་རྟགས།
།སྐུ་སྨད་སྟག་གི་ཤམ་ཐབས་གསོལ་བ་
ནི། །སྒྲུབ་པ་བག་ཡོད་གནས་ལ་འགོད་པའི་རྟགས། །སྦྲུལ་རིགས་བཞི་ཡི་སྐུ་ལ་བརྒྱན་
པ་ནི། །གདུག་པའི་ཀླུ་ནག་ཐམས་ཅད་འདུལ་བའི་རྟགས། །དུར་ཁྲོད་ཆས་བརྒྱད་བརྒྱན་
གྱིས་མཛེས་པ་ནི། །འཕགས་ལམ་ཡན་ལག་མ་ལུས་རྫོགས་པའི་རྟགས། །བསྐལ་པའི་མེ་
དཔུང་ཀློང་ན་བཞུགས་པ་ནི། །བགེགས་དཔུང་མ་ལུས་བསྲེག་པར་བྱེད་པའི་རྟགས། ཁྱུང་
གཤོག་སྔོན་པོ་བར་སྣང་ཁྱབ་པ་ནི། །ཆོས་ཀྱི་དབྱིངས་ལས་འགྱུར་བ་མེད་པའི་རྟགས། །
འོད་འབར་ཉི་མ་སྟོང་ལས་ལྷག་པ་ནི། །སྡུག་བསྔལ་རྒྱ་མཚོ་སྟེང་ནས་སྐེམ་པའི་རྟགས། །
སྐུ་སྟོད་གླང་ཆེན་ལྐོ་རློན་གསོལ་བ་ནི། །མི་ཤེས་རབ་རིབ་གླང་པོ་བྲལ་བའི་རྟགས། །སྙན་
ནས་སྐལ་པའི་འབྲུག་སྟོང་ལྡིར་བ་ནི། །སྲིད་པ་ཆེ་བཙན་དབང་དུ་བསྡུ་པའི་རྟགས། །
ཚེམས་ལ་དྲག་པོའི་ཐོག་སེར་འབེབས་པ་ནི། །སྡང་བའི་དགྲ་བགེགས་བརྡུལ་དུ་བརློག་
པའི་རྟགས། །ཞལ་ནས་རཀྟའི་རྒྱ་མཚོ་འཁྲུག་ཅིང་འཁྱིལ་བ་ནི། མ་རུངས་དགྲ་ལ་སྐྱིན་
ཐང་འབེབས་པའི་རྟགས། ཁྲོ་བོའི་གད་རྒྱངས་སྒྲ་ཆེན་སྒྲོག་པ་ནི། །བདུག་པའི་ཚོགས་
རྣམས་བསྐྲད་པར་བྱེད་པའི་རྟགས། ཁྲོ་རྒྱལ་ཁྲག་འཐུང་པདྨ་ཧེ་རུ་ཀ ཁྱོད་ཀྱི་དབང་དྲག་
ཕྲིན་ལས་དུས་ལ་བབ། སྒྲུབ་པ་པོ་ལ་དངོས་གྲུབ་བརྩལ་བ་དང༌། དགྲ་བགེགས་བརྡུལ་
ཕྲན་བཞིན་དུ་རླག་པར་མཛོད། སློབ་དཔོན་པད་མ་སཾ་བྷ་ཝས་མཛད་པ་རྫོགས་ས།། །།
མངྒལམ།། །།
-697-

..
::